На основу члана 70. Статута општине Гаџин Хан („Службени лист града Ниша“, број 10/2019, 101/2019 и 89/2022 ) и члана 3. Одлуке о Општинском већу општине Гаџин Хан („Службени лист града Ниша“, број 63/2008 и 79/2017),

Општинско веће општине Гаџин Хан на 5. (петој) седници одржаној 22. априла 2024. године, донело је:

Р Е Ш Е Њ Е

О ОБРАЗОВАЊУ САВЕТА ЗА ЗАПОШЉАВАЊЕ

НА ТЕРИТОРИЈИ ОПШТИНЕ ГАЏИН ХАН

1. Образује се Савет за запошљавање на територији Општине Гаџин Хан.
2. У Савет за запошљавање именује се:

1. Горан Миљковић за председника, као представник општине;

2. Никола Гроздановић за заменика председника, као представник општине;

3. Саша Ђокић за члана, као представник општине;

4. Александар Ђорђевић за члана, као представник општине;

5. Тамара Милошевић за члана, као председник Националне службе за запошљавање;

6. Радован Марјановић за члана, као представник Синдикалне организације ЈП „Дирекција“;

7. Тијана Марковић за члана, као представник Савеза самосталних синдиката;

8. Оливера Миленковић за члана, као представника Удружење привредника „Заплање“;

1. Радом Савета за запошљавање руководи председник а у његовој одсутности заменик председника.
2. У раду Савета за запошљавање могу учествовати и представници Агенције за запошљавање и представници Удружења која се баве заштитом интереса одређених категорија незапослених лица (инвалида, етничких мањина, учесника оружаних сукоба, жена, омладине и других категорија незапослених лица), без права гласа.
3. Савет за запошљавање има задатак да даје мишљење и препоруке председнику општине у вези са:

- Усвајањем Акционог плана за запошљавање на територији општине Гаџин Хан,

- Доношењем Програма за запошљавање приправника на територији општине Гаџин Хан и Програм запошљавања особа са инвалидитетом на територији Општине Гаџин Хан.

- Организовањем јавних радова и радним ангажовањем незапослених у извођењу јавних радова,

- Додатним образовањем и обуком незапослених лица и другим питањима од интереса за запошљавање.

1. Мандат чланова Савета за запошљавање је идентичан мандату органа који их је именовао.
2. Административно техничке послове за потребе Савета за запошљавање обављаће Општинска управа општине Гаџин Хан.
3. Доношењем овог решења престаје да важи Решење о образовању Савета за запошљавање бр. 06-10-454/2020-III од 09. октобра 2020. године.

Број:

У Гаџином Хану,

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Милисав Филиповић